

**REPUBLIKA HRVATSKA**

**CENTAR ZA RESTRUKTURIRANJE I PRODAJU**

Ivana Lučića 6, 10000 Zagreb

Na temelju članka 6, 11. i 12. Pravilnika o raspolaganju nekretninama u vlasništvu Centra za restrukturiranje i prodaju (dalje u tekstu: CERP), KLASA: 940-02/21-01/1 URBROJ:360-03-03/05-2021-3 od 8. travnja 2021. objavljuje:

**Javni poziv za podnošenje ponuda za kupnju nekretnina u vlasništvu CERP-a,**

**javnim prikupljanjem ponuda**

|  |  |  |  |  |  |  |  |
| --- | --- | --- | --- | --- | --- | --- | --- |
| **Red. br.** | **Opis NEKRETNINA u z.k.** | **z.k. uložak** | **k.č.br.** | **Površina** | **Početna cijena prodaje u**  **EUR** | **Iznos jamčevine u**  **EUR** | **Rok za podnošenje ponude** |
| 1 | Petrovaradinska ORANICA | 15910 k.o. Vukovar | 4061/6 | 364 m² | 4.700,00 | 470,00 | 27. 8. 2025. do 12,00 |
| 2 | Petrovaradinska ORANICA | 15910 k.o. Vukovar | 4061/7 | 362 m² | 4.700,00 | 470,00 | 27. 8. 2025. do 12,00 |
| 3 | Petrovaradinska ORANICA | 15910 k.o. Vukovar | 4061/8 | 358 m² | 4.600,00 | 460,00 | 27. 8. 2025. do 12,00 |
| 4 | Petrovaradinska ORANICA | 15910 k.o. Vukovar | 4061/9 | 351 m² | 4.500,00 | 450,00 | 27. 8. 2025. do 12,00 |
| 5 | Petrovaradinska ORANICA | 15910 k.o. Vukovar | 4061/10 | 344 m² | 4.400,00 | 440,00 | 27. 8. 2025. do 12,00 |
| 6 | Petrovaradinska ORANICA | 15910 k.o. Vukovar | 4061/11 | 337 m² | 4.300,00 | 430,00 | 27. 8. 2025. do 12,00 |
| 7 | Petrovaradinska ORANICA | 15910 k.o. Vukovar | 4061/12 | 331 m² | 4.200,00 | 420,00 | 27. 8. 2025. do 12,00 |
| 8 | Dr. Ante Starčevića PARK | 16192 k.o. Vukovar | 209/11 | 4.507 m² | 73.000,00 | 7.300,00 | 27. 8. 2025. do 12,00 |

**Javno otvaranje ponuda održati će se** **27. kolovoza 2025. u 12,00 sati u CERP-u, Zagreb, Ivana Lučića 6.**

**­­­­­­­­­­­­­­­­­­­Nekretnina se prodaje u zatečenom stanju: "VIĐENO-KUPLJENO".**

Kontakt informacije radnim danom od 9,00-12,00 sati na telefon 01/ 63 46 378.

**Podnošenje ponuda:** Ponuda i prilozi uz ponudu dostavljaju se **za svaku nekretninu pojedinačno** u zatvorenoj omotnici.Danom predaje ponude smatra se dan kada je ista zaprimljena u CERP-u.

Na prednjoj strani i poleđini omotnice potrebno je napisati **"PONUDA ZA KUPNJU NEKRETNINE k.č.br. \_\_\_\_\_\_\_\_ z. k ul. \_\_\_\_\_\_ k.o. Vukovar - NE OTVARATI do 27. kolovoza 2025. do 12,00 sati."**

Ponude se podnose neposredno ili putem pošte na adresu: CERP, Ivana Lučića 6., 10 000 Zagreb te moraju biti zaprimljene u CERP-u **najkasnije do 27. kolovoza 2025. do 12,00 sati.**

Sve ponude pristigle nakon roka za podnošenje naznačenog u javnom pozivu neće biti razmatrane.

**Javno otvaranje** ponuda održat će se u CERP-u na adresi Ulica Ivana Lučića 6, 10 000 Zagreb **dana** **27. kolovoza 2025. u 12,00 sati**, a na otvaranju ponuda mogu biti nazočni ponuditelji ili njihovi punomoćnici.

Ponuditelj je podnošenjem ponude izričito suglasan da CERP može prikupljati, koristiti i dalje obrađivati dostavljene podatke u svrhu provedbe postupka javnog prikupljanja ponuda i prodaje nekretnine/a, a sve sukladno Općoj uredbi o zaštiti podataka – Uredba (EU) 2016/679 te iste objaviti sukladno članku 10., stavku 1., točki 10. Zakona o pravu na pristup informacijama („Narodne novine“ br. 25/13 i 85/15).

**OPĆI UVJETI POSTUPKA JAVNOG PRIKUPLJANJA PONUDA**

Nekretnine se prodaju u zatečenom stanju "VIĐENO - KUPLJENO".

U postupku javnog prikupljanju ponuda mogu sudjelovati sve domaće fizičke i pravne osobe, strane fizičke osobe ukoliko su državljani EU i/ili državljani onih država s kojima Republika Hrvatska ima uspostavljen reciprocitet pri pravu na kupnju nekretnina s obzirom na državljanstvo kupca uz prethodnu suglasnost ministra nadležnog za poslove pravosuđa te strane pravne osobe koje imaju registrirano sjedište u EU i/ili u državama s kojima Republika Hrvatska ima uspostavljen reciprocitet pri pravu na kupnju nekretnina uz prethodnu suglasnost ministra nadležnog za poslove pravosuđa.

Najpovoljnijim ponuditeljem smatra se ponuditelj koji je ponudio najvišu cijenu koja mora biti veća od početne cijene i izražena u EUR, uz uvjet da ispunjava i sve druge uvjete iz javnog poziva za javno prikupljanje ponuda, a ponude dostavljene u drugoj valuti neće se razmatrati.

Ponuda i prilozi uz ponudu dostavljaju se u zatvorenoj omotnici.

U slučaju da isti ponuditelj dostavi više ponuda, valjanom će se smatrati isključivo ponuda s najvećim iznosom ponuđene cijene.

Najpovoljniji ponuditelj koji je odustao od ponude gubi pravo na povrat jamčevine.

U slučaju odustanka prvog najpovoljnijeg ponuditelja, najpovoljnijim ponuditeljem smatra se sljedeći ponuditelj koji je ponudio najvišu cijenu uz uvjet da je veća od početne cijene.

Ukoliko pristignu 2 (dvije) identične potpune ponude, s istim iznosom ponuđene cijene, ponuditelji će biti pozvani da u roku 3 (tri) dana po primitku obavijesti u zatvorenoj omotnici dostave nadopunu ponude, kako bi se donijela odluka o najpovoljnijem ponuditelju.

Odabranom ponuditelju jamčevina će se uračunati u kupoprodajnu cijenu, a ostalim ponuditeljima CERP će vratiti jamčevinu u roku od 15 (petnaest) dana od dana donošenja odluke nadležnog tijela CERP-a o odabiru najpovoljnijeg ponuditelja, s time da ponuditelj kojem se vraća jamčevina nema pravo na kamatu za razdoblje od njene uplate do isplate.

CERP zadržava pravo odustanka od prodaje nekretnina/e u svako doba prije potpisivanja ugovora, bez ikakve odgovornosti prema ponuditeljima i bez obveze da obrazloži svoju odluku uz povrat jamčevine ponuditeljima.

Ponuda i priložena dokumentacija trajno se zadržavaju te se ne vraćaju ponuditelju.

Po završetku javnog otvaranja ponuda, povjerenstvo za provedbu javnog prikupljanja ponuda izvršit će uvid u zaprimljene ponude, ocijeniti valjanost svake ponude te sastaviti zapisnik.

Nadležno tijelo CERP-a donijet će Odluku o odabiru najpovoljnijeg ponuditelja i prodaji nekretnine.

Odluka o odabiru najpovoljnijeg ponuditelja bit će dostavljena svim ponuditeljima.

CERP će pripremit nacrt ugovora o kupoprodaji.

Odabrani ponuditelj dužan je u roku od 30 dana od dana donošenja Odluke nadležnog tijela CERP-a o odabiru najpovoljnijeg ponuditelja sklopiti ugovor o kupoprodaji, isti potpisati i dostaviti CERP-u uz obvezu plaćanja cjelokupne kupoprodajne cijene u roku od 30 dana od dana sklapanja kupoprodajnog ugovora.

**SADRŽAJ PONUDE**

Ponuda mora sadržavati:

* oznaku nekretnine,
* ponuđeni iznos kupoprodajne cijene u EUR,
* ime i prezime ponuditelja, prebivalište/sjedište, osobni identifikacijski broj (OIB) (za fizičke osobe i fizičke osobe koje imaju registrirani obrt ili obavljaju samostalnu profesionalnu djelatnost) odnosno naziv trgovačkog društva, sjedište, osobni identifikacijski broj (OIB) (za pravne osobe)
* kontakt podatke (adresa, broj telefona, e-mail),
* naziv banke i broj računa ponuditelja za povrat jamčevine,
* preslika važeće osobne iskaznice za ponuditelje domaće fizičke osobe,
* preslika važeće putovnice za ponuditelje strane fizičke osobe,
* izvadak iz sudskog registra za ponuditelje domaće pravne osobe,
* izvornik ili ovjerenu presliku nadležne Porezne uprave o podmirenju poreznog duga, koja ne smije biti starija od 60 dana, svi ponuditelji,
* presliku izvatka iz odgovarajućeg registra (obrtnog ili drugog), rješenje o upisu u odgovarajući upisnik samostalnih djelatnosti, izvadak iz domicilnog registra za strane pravne osobe s ovjerenim prijevodom sudskog tumača na hrvatski jezik, a koji izvaci i rješenja ne smiju biti stariji od 30 dana na dan otvaranja ponuda,
* dokaz o izvršenoj uplati jamčevine na CERP-ov žiro račun IBAN: HR6824020061100671869 otvoren kod Erste&Steiermärkische bank d.d., Rijeka, uz model 00 i poziv na broj 17214 - OIB UPLATITELJA, a u opisu plaćanja treba navesti oznaku nekretnine za koji se uplaćuje jamčevina, svi ponuditelji,
* izjavu ponuditelja ovjerenu kod javnog bilježnika, kojom se obvezuje da će u slučaju ako njegova ponuda bude prihvaćena, snositi troškove sklapanja i provedbe ugovora te da u cijelosti prihvaća uvjete javnog poziva za javno prikupljanje ponuda, svi ponuditelji.

Nekretnine se ne mogu prodati ponuditelju koji ima dospjelu obvezu prema CERP-u, osim ako je posebnim propisima ili odlukom nadležnog tijela CERP-a odobrena odgoda plaćanja navedenih obveza, pod uvjetom da se fizička ili pravna osoba pridržava rokova plaćanja.